1.Jautājums

Lūdzam izskatīt veikt izmaiņas konkursa nolikuma prasībā par piegādes laiku no 3 mēnešiem uz vismaz 5 mēnešiem no līguma parakstīšanas brīža, kas pēc mūsu pieredzes ir vairāk atbilstošs piegādes laiks šāda veida tehnikai.

Atbilde:

 Iepirkumu komisija veikusi grozījumus nolikumā un precizējumus tehniskajās specifikācijās atsevišķās pozīcijās “Specializētās kravas automašīnas ar manipulatoru un ziemas darba aprīkojumu iegāde” ID.Nr.VND 2015/5K.

Līguma darbības laiks nolikuma 2.3. punkts tiek, mainīts no 90 dienām uz 180 dienām.

2.jautājums

Vai ir iepējams piedāvāt maksimālo šasijas attālumu ar nobīdi +/-( plus/mīnuss) 5%?

Atbilde:

Jā maksimālais šasijas starpasu attālums - 3900 +/-( plus/mīnuss) 5%.

3.jautājums

Lūdzam precizēt prasību par priekšējo tiltu slodzes izturību – 9500 kg priekšējo tiltu riteņiem ar izmēru 315/80R22.5.

Atbilde:

Prasība par priekšējo tiltu slodzes izturību – 9500 kg ir precizēta priekšējo tiltu riteņiem 385/65R22.5.

 4.jautājums

Aizmugurējais tilts (gaisa atsperes) ar slodzes izturību 13000 kg- Kāds ir pamatojums gaisa balstiekārtas izvēlei attiecībā pret lokšņu atsperu aizmugures tiltu, kas ir visizplatītākais risinājums 4x4 kravas auto šasijām mūsu ģeogrāfiskajos un ceļu kvalitātes apstākļos?

Atbilde:

Aizmugurējais tilts ar slodzes izturību -13000 kg ( gan gaisa atsperes, gan lokšņu atsperes)

5.jautājums

Pieļaujama pilna masa ne lielāka kā: 18000 kg- vai iespējams, ka mašīnas pilnā masa ir lielāka, kas nozīme to, ka kravas automašīnai ir ‘’tehnisko’’ rezervi uzbūvēta un tehniski spēj vest vairāk? Attiecīgi, tas atspoguļotos mašīnas tehniskā apliecībā kā pilnā masa lielāka nekā 18 000 kg!

Atbilde:

Pieļaujamā masa ne lielāka kā 18000 kg.

6.jautājums

Vai hidromanipulators tiek paredzēts montēšanai tieši aiz kravas auto kabīnes?

Atbilde:

Hidromanipulators tiek paredzēts montēšanai tieši aiz kravas auto kabīnes.

7.jautājums

Izmeši, ne vairāk kā g/km 150-170- šāda tipa izmešu uzskaite pēc mūsu datiem neeksistē vairs. Patreiz dzinēju atbilstības sertifikātos norādīti tiek izmešu lielumi mg/kWh. Ieteikums izņemt šādu prasību no konkursa prasībām un pieturēties tikai pie dzinēja emisiju normas EURO 6, kas paredz, kka visiem kravas auto ražotājiem ir jāatbilst šai emisiju klasei, kas tiek reglamentēta ar Eiropas Savienības regulām un direktīvām. Tikai EURO 6 izmešiem atbilstošas jaunas kravas automašīnas patreiz drīkst tirgot Eiropas Savienības teritorijā un to dalībvalstīs.

Atbilde:

Prasības attiecībā uz oglekļa dioksīda (CO2) izmešiem, ne vairāk kā g/km 150-170; tiek izņemts no tehniskās specifikācijas.